היחידה למשא ומתן במצבי משבר של משטרת ישראל

היחידה למשא ומתן במצבי משבר של משטרת ישראל היא יחידת עילית המופקדת על ניהול משא ומתן באירועי משבר שבטיפול משטרת ישראל. היחידה הוקמה לטיפול בפיגועי מיקוח במתווה של פעילות חבלנית עוינת (פח"ע). אחד מאירועי הדגל שבהם טיפלה היחידה הוא אירוע בני ערובה מה-7 באוקטובר 2023 בבית משפחת אדרי באופקים אשר בו הוחזקו בני ערובה על ידי 5 מחבלים ובתום 18 שעות של ניהול משא ומתן הסתיים בחילוצם בשלום.

לאורך השנים, היחידה התפרסה גם לטיפול באירועי משבר במתווה פלילי, בין הבולטים שבהם אירוע החטיפה של הילד אורון ירדן ביוני 1980; אירוע ההתבצרות של הרב עוזי משולם באפריל 1994; אירוע הרצח של הפעוטה הודיה קדם בדצמבר 2002; ואירוע מתקפת סייבר בבית חולים "הלל יפה" באוקטובר 2021.

== הקמת היחידה ==
יחידת המשא ומתן הוקמה ב-1978 בשמה הראשוני כצוות משא ומתן. היחידה הוקמה כמענה למסקנות ועדת חורב מיוני 1974 אשר הטילה את האחריות לביטחון הפנים על משטרת ישראל ובמקביל להקמת יחידות ארציות נוספות בהן יחידת הימ"מ, מערך החבלה ועוד. הקמת יחידת המשא ומתן והיחידות הנוספות נקבעה בעקבות סדרת פיגועי טרור קשים שהתרחשו בישראל לאורך שנות ה-70, בהם חדירה וירי של מחבלים לעבר אוטובוס עם תלמידים ממושב אביבים במאי 1970; הטבח שביצעו מחבלים בנמל התעופה בלוד במאי 1972; חדירה וטבח שביצעו מחבלים בקריית שמונה באפריל 1974; ופיגוע המיקוח שביצעו מחבלים בבית ספר במעלות במאי 1974. ב-1996 שונה שמה של היחידה ל-"היחידה למשא ומתן במצבי משבר".

== ייעוד ותפקידי היחידה ==
טיפול באירועי משבר במתווה של פח"ע ופלילי בהם מעורב גורם אנושי באמצעות ניהול משא ומתן, תוך שימוש בידע אקדמי וניסיון מצטבר. זאת לצד סיוע וייעוץ ליחידות במשטרת ישראל ובגופים ממלכתיים נוספים באירועים בעלי משמעות לאומית. נפח פעילות היחידה עומד על מאות מקרים בשנה.
235x235 פיקסלים

=== בין תפקידיה ===
* ניהול משא ומתן באירוע פח"ע הכולל החזקת בני ערובה.
* ניהול משא ומתן באירוע מתבצרים על רקע פלילי עם וללא בני ערובה.
* ניהול משא ומתן באירוע איומי התאבדות והתבצרות.
* ניהול משא ומתן באירועי חטיפות וסחיטות בארץ ובחו"ל, כולל סחיטות סייבר.
* ייעוץ בתיקי חקירה מורכבים.
* פרופילאות.
* סיוע באיתור נעדרים בסיכון.
* צוותי חשיבה.

בנוסף לכך, היחידה משמשת כבית ספר בתחום ניהול משא ומתן במשטרת ישראל. במסגרת זו, היחידה אחראית על הסמכת מנהלי משא ומתן ועל הדרכות מקצועיות במשטרה ובארגונים ביטחוניים נוספים בארץ ובעולם. זאת במקביל לפיתוח תכנים מקצועיים ועריכת מחקרים.

בהתאם להחלטת השר לביטחון פנים יצחק אהרונוביץ' משנת 2012, היחידה הופקדה גם על סיוע באירועי משבר בשירות בתי הסוהר והכשרת סוהרים בניהול משא ומתן.

== ארגון ומבנה ==
היחידה למשא ומתן במצבי משבר הינה יחידה ארצית באגף המבצעים והשיטור הכפופה לראש חטיבת המבצעים במשטרת ישראל. מערך היחידה מונה מעל 200 איש המורכב משוטרים בתקן קבוע ומשוטרים שבנוסף לתפקידם הוכשרו לתפקיד

מנהל משא ומתן – Crisis Negotiator, זאת לצד מתנדבים בעלי תחומי התמחות מגוונים ורלוונטיים לתחום. מערך היחידה פרוס על פני כלל המחוזות במשטרת ישראל, המאפשר מתן מענה מהיר לאירועים מבצעיים.

== שיתופי פעולה ==
ליחידת המשא ומתן שיתופי פעולה עם ארגונים ביטחוניים בארץ ועם יחידות לניהול משא ומתן מקבילות בעולם, היחידה אף מסייעת באימון ובהכשרת יחידות מקבילות בעולם. בנוסף, היחידה מקיימת תרגילים עם יחידות טקטיות במשטרה ומחוצה לה, ובפרט יחידות המתמחות בלוחמה בטרור, בכלל זה ימ"מ, יס"מ, יחידת מצדה בשב"ס ויחידות צה"ליות.
258x258 פיקסלים

=== מפקדי יח' המשא ומתן במצבי משבר במשטרת ישראל ===
{| class="wikitable"
|שם + משפחה
|תקופת כהונה כמפקד היחידה
|-
|אלי לנדאו
|1978 – 1996
|-
|שמוליק זולטק
|1996 – 2008
|-
|יורם לבון
|2008 – 2013
|-
|ברוך גולדמן
|2013 – 2018
|-
|עופר שחר
|2018 – 2023
|}
דרגה – סגן ניצב

== פעילויות מבצעיות נבחרות בשנים 1980 – 2000 ==
* 8 ביוני 1980 – חטיפת הילד אורון ירדן,<ref></ref><ref></ref> בעקבות חטיפת הילד היחידה הייתה מעורבת בניהול תיק החקירה שהובילה לחשיפת החוטף צבי גור.
* 1994 – פרשת עוזי משולם,<ref></ref><ref></ref><ref></ref><ref></ref> באירוע התבצרות של הרב עוזי משולם ומס' חסידיו על משפחותיהם, היחידה ניהלה משא ומתן עם הרב עוזי משולם לאורך 50 ימי ההתבצרות שהסתיים עם מעצרו. בעת מעצרו כוחות ביטחון שצרו על המתחם נקלעו לקרב יריות עם חסידי הרב שהסתיים במותו של אחד מחסידיו ומעצר היתר. בפרשת משולם לראשונה אנשי צוות המשא ומתן התמודדו עם התבצרות ממושכת תוך ניהול משא ומתן ארוך ומתיש, רצוף במשברים, המלווה בלחץ ציבורי גובר והולך.
* 6 בנובמבר 1994– גניבה והתבצרות בטנק<ref></ref><ref></ref>- חייל סדיר בשם נחמיה עמית לקח טנק מסוג 'מג"ח' מבסיס ג'וליס, פרץ את הש"ג והחל בנסיעה על כביש עד שנעצר בצומת בן זכאי. בעת ניהול המשא ומתן על ידי יח' המשא ומתן של משטרת ישראל ביחד עם סמת"ח ראשון לציון החייל הגיב בתשובותיו כן ולא באמצעות צידוד קנה הטנק. בהמשך הסכים החייל שצוות המשא ומתן יכנס לתוך הטנק ולאחר מספר שעות החייל הסגיר את עצמו.
* 19 ספטמבר 1995 – חטיפת מטוס איראני כיש אייר על ידי אחד הדיילים רזא ג'ברי באמצעות אקדח - יח' המשא ומתן של משטרת ישראל ביחד עם יח' צבאיות פעלו בכדי לסיים את האירוע בהידברות. עם נחיתת המטוס בנמל התעופה בעובדה ולאחר התדיינות הודיע החוטף כי הסכים לשחרר את 175 הנוסעים החטופים, והסגיר את עצמו.290x290 פיקסלים
* 1997 – אירוע מרד כלא 6<ref></ref><ref></ref>- אסירים בכלא הצבאי השתלטו על חדר האוכל וכלאו סוהרים כבני ערובה. היחידה ניהלה משא ומתן עם האסירים שהתבצרו במשך 25 שעות. בשלב הראשון בעת ניהול המשא ומתן הגיעו להסכמה לשחרור מס' בני ערובה ובשלב השני הגיעו להסכמות עם האסירים לגבי תנאיהם דבר שהוביל לשחרור כלל בני הערובה.

== פעילויות מבצעיות נבחרות בשנים 2000 - 2010 ==
* 12 בנובמבר 2000 – חטיפת מטוס רוסי על ידי אזרח טג'יקיסטן שנחת בשדה התעופה עובדה - יח' המשא ומתן של משטרת ישראל ניהלה משא ומתן עם החוטף - אמרחנוב אחמד אבנרחאן, עם נחיתת המטוס בנמל התעופה בבסיס עובדה ולאחר משא ומתן ממושך הודיע החוטף לצוות המשא ומתן כי הסכים לשחרר את 150 הנוסעים החטופים, לצאת מהמטוס ולבסוף הסגיר את עצמו.
* 3 באוקטובר 2001 – חדירת מחבלים לאלי סיני - שני מחבלים חדרו ליישוב כאשר הם לבושים במדים מנומרים והיו מצוידים ברובי קלאצ' ולבושי אפודי קרב עם מחסניות רבות ורימונים לאחר מסע הרג ביישוב. השניים התבצרו באחד הבתים. יח' המשא ומתן של משטרת ישראל הופעלה והחלה לנהל משא ומתן עם המחבלים. במהלך האירוע המחבלים פתחו בירי לעבר מבנה סמוך שבו שהה צוות המשא ומתן וחוסלו על ידי לוחם ימ"ס שאבטח את הצוות.
* 7 בדצמבר 2002 – רצח הודיה קדם<ref></ref> - יח' המשא ומתן של משטרת ישראל הייתה מעורבת בניהול תיק החקירה של היעדרות הפעוטה מבית אביה בירושלים שהובילה לחשיפת מעורבותו של האב אלי פימשטיין ברצח.
* 16 יולי 2003 – ניהול משא ומתן לשחרור נהג המונית החטוף אליהו גורל שהוחזק בביתוניא - יח' המשא ומתן של משטרת ישראל הייתה משולבת בניהול משא ומתן לשחרור נהג המונית שנחטף על ידי פלשתינאי והוחזק בשטחים.
* 2 בינואר 2003 – אירוע התבצרות מחבל במושב מאור - מחבל חמוש חדר אל אחד הבתים במושב מאור. המחבל התבצר בבית לבדו והיה חשש שברשותו מטען חבלה. כוחות גדולים של צה"ל ומשטרת ישראל ובהם יח' המשא ומתן של משטרת ישראל כיתרו את הבית ולאחר כשלוש שעות של מצור התקרב המחבל אל פתח הבית ונוטרל על ידי הכוחות.
* 29 בספטמבר 2003 – חטיפת ישראלים בקולומביה - יח' המשא ומתן של משטרת ישראל הייתה מעורבת בניהול תיק החטיפה על ידי ארגון ELN. אנשי הארגון חטפו 15 איש היו ממספר מדינות (גרמניה, בריטניה, ספרד וישראל), היחידה השתלבה בקבוצת עבודה בינלאומית לניהול המשא ומתן ולאחר 98 ימים החטופים שוחררו בשלום.
* 22 בספטמבר 2004 – חטיפת הילד טאהר אל-טורי - הילד טאהר איברהים א-טורי, בן 8, נחטף מחוץ לביתו בבקה אל גרביה בזמן ששיחק. החוטפים דרשו כופר ע"ס 300 אלף שקל ואיימו כי ישחטו את הילד או יעבירו אותו לירדן. יח' המשא ומתן של משטרת ישראל ניהלה משא ומתן עם החוטפים. לבסוף, הסגיר עצמו אחד החוטפים שהחזיר את הילד ואילו החוטף השני נעצר מספר ימים לאחר מכן.
* 2005 – תוכנית ההתנתקות – עם קבלת החלטת הממשלה, יח' המשא ומתן של משטרת ישראל הייתה מעורבת בהכנת כוחות הפינוי של המשטרה והצבא, בנוסף בעת הפינוי נדרשה לטפל באירועי משבר מורכבים שבוצעו על ידי אזרחים שהתנגדו לפינוי.
* 31 באוגוסט 2006 – התבצרות בשגרירות הבריטית בת"א - לבניין שגרירות בריטניה בת"א פרץ סייען פלסטיני כשהוא נושא אקדח ומאיים לפגוע בעצמו אם לא יקבל מקלט מדיני בבריטניה. הסייען דרש שיוקצה לטובתו מטוס שימריא משדה דב לאירופה. יח' המשא ומתן של משטרת ישראל שהוזעקה למקום ניהלה עמו משא ומתן. בפעילות משותפת עם הימ"מ בוצעה השתלטות על המאיים מבלי שהצליח לפגוע בעצמו ובאחרים.
* 18 באוקטובר 2006 – צעירה התבצרה בקניון מלחה בירושלים ומאיימת להתאבד - צעירה התבצרה בחניון התת-הקרקעי בקניון מלחה ואיימה להתאבד באמצעות אקדח שהיה ברשותה. צוות מיח' המשא ומתן של משטרת ישראל הוזעק למקום והחל לשוחח עמה. בפעילות משותפת עם ימ"מ בוצעה השתלטות על הצעירה ללא נפגעים.252x252 פיקסלים
* 20 במאי 2008 – חטיפת השוטרת מתחנת אשדוד - אייל פרץ, עבריין רכוש מוכר, חטף שוטרת מתחנת משטרת אשדוד ונמלט עמה בניידת. במהלך המרדף אחר החוטף, יח' המשא ומתן של משטרת ישראל ניהלה משא ומתן עם החוטף בניסיון להניא אותו מעימות עם המשטרה. עם הגעת החוטף למחסום של המשטרה סמוך לצומת גינתון, החל החוטף לירות לכל עבר וכתוצאה מכך נוטרל על ידי השוטרים.

== פעילויות מבצעיות נבחרות בשנים 2010 - 2020 ==
* 11 באפריל 2010 – חטיפת המיליונרית בירושלים - 3 גברים חטפו אשת עסקים אמידה ביחד עם העוזרת האישית שלה, החוטפים הסתירו את השתיים בדירת מסתור ודרשו עבורן כופר בסכום של 3.5 מיליון דולרים. יח' המשא ומתן של משטרת ישראל ביחד עם יחידות נוספות ניהלו חקירה חובקת עולם אשר הובילה לשחרורן של השתיים ללא פגע, ולעצירתם בזה אחר זה של שלושת החוטפים, וחשיפת מאגר עצום של אמצעי לחימה שהיה ברשותם.
* 18 בדצמבר 2010 – פיגוע דקירת קיי וילסון ורצח כריסטין לוקן- יח' המשא ומתן של משטרת ישראל הייתה מעורבת בניהול תיק החקירה של שני מעשי רצח ופיגועי טרור פלסטיני כאשר בסיומו פוענחו 26 תיקים פלילים, בעבירות שבוצעו על ידי אותה חוליית טרור.
* 1 בדצמבר 2011 – חטיפה לשטחים בעקבות סכסוך כספי - כנופיה של ארבעה חשודים חטפה צעיר בן 21 על רקע סכסוך כספי הקשור לאביו והחזיקה בו בשטחי איו"ש במשך ארבעה ימים. יח' המשא ומתן של משטרת ישראל ניהלה משא ומתן עם החוטפים על תנאי שחרורו של הצעיר ובהמשך שוחרר החטוף, ושניים מחברי הכנופיה נעצרו על ידי ימ"ר ירושלים.
* 20 במאי 2013 – התבצרות בבנק הפועלים<ref></ref>- לסניף בנק הפועלים שבבאר שבע, נכנס איתמר אלון כשהוא מצויד באקדחו הפרטי מסוג גלוק והחל בירי מכוון שממנו נרצחו ארבעה בני אדם (מנהל הסניף, סגנו, ושני לקוחות), ושלושה נוספים נפצעו. אלון לקח לאחר מכן את אחת מעובדות הבנק כבת ערובה, והסתגר עמה בתא השירותים. יח' המשא ומתן וימ"מ הוקפצו לאירוע. יח' המשא ומתן של משטרת ישראל ניהלה משא ומתן עם המתבצר ולבסוף, בת הערובה שוחררה מתא השירותים ואלון ירה בעצמו למוות.
* 4 בדצמבר 2013 – אירוע בת ערובה אשקלון - גבר כבן 40 הלוקה בנפשו, חטף את אחייניתו בת ה-9 והתבצר איתה בדירת אחיו בקומה רביעית בבניין מגורים. לאחר כשעתיים של ניהול משא ומתן על ידי יח' המשא ומתן של משטרת ישראל פרצו כוחות ימ"מ לדירה, השתלטו על הגבר ושחררו את הילדה262x262px
* 12 ביוני 2014 – רצח שלושת הנערים - יח' המשא ומתן של משטרת ישראל הייתה מעורבת בניהול תיק החקירה ביחד עם כוחות משטרה נוספים.
* 15 בנובמבר 2015 – סחיטת סייבר בנק לאומי - שמונה עובדים לשעבר בחברת כרטיסי האשראי לאומי קארד גנבו מהחברה מאגר מידע על בעלי כרטיסי אשראי, הכולל את מספרי כרטיסי האשראי של כ-2 מיליון בעלי כרטיסי אשראי בישראל ומספרי תעודות הזהות של הלקוחות. העובדים לשעבר איימו על בנק לאומי כי אם לא ישלם להם מיליוני שקלים - ימכרו את המידע ברשת לכל המרבה במחיר. יחידת הסייבר בלהב 433 בשיתוף יח' המשא ומתן של משטרת ישראל פעלו לאתר את הקבצים במטרה לנטרל את האיום הנשקף ללקוחות חברת האשראי, ולעצור את החשוד ושותפיו המסווים עצמם ברשת ולאסוף את הראיות הנדרשות נגדם.
* 23 בפברואר 2014 – אסיר ירה על סוהרים בבית הסוהר רימונים - סמואל שיינביין, שהואשם ברצח בארצות הברית ונמלט לישראל. בעת היותו בבית סוהר רימונים, הצליח שיינביין להבריח נשק אל תוך הכלא, ירה בשלושה סוהרים ולאחר מכן התבצר באחד התאים. יח' המשא ומתן של משטרת ישראל ניהלה משא ומתן עם המתבצר, לפתע פתח שיינביין שוב באש לעבר הכוחות ונוטרל על ידי לוחמי יחידת מצדה של השב"ס.
* 3 בנובמבר 2015 – רוצח התבצר על מנוף - חשוד ברצח התבצר על מנוף עם אקדח באתר בנייה בפתח תקווה ואיים לפגוע בשוטרים שהגיעו למקום. יח' המשא ומתן של משטרת ישראל ביחד עם כוחות נוספים פעלו בזירה ולאחר מס' שעות הצליחו כוחות ימ"מ להשתלט עליו ולהורידו.
* 27 במרץ 2016 – חמוש באקדחים מתבצר בסניף דואר בעכו<ref></ref><ref></ref> - שודד חמוש במספר אקדחים נכנס לסניף הדואר במרכז העיר. ימ"מ ויח' המשא ומתן של משטרת ישראל הוזעקו למקום. לאחר משא ומתן ממושך הסגיר עצמו החשוד לידי המשטרה כאשר הוא משאיר מאחוריו את כלי הנשק.
* 8 ביוני 2016 – רוצח יאן גבריאלוב<ref></ref> - יח' המשא ומתן של משטרת ישראל הייתה מעורבת בניהול תיק החקירה של שני בני זוג כבני 30 שנורו למוות על ידי בן זוגה לשעבר של האישה.
* 20 באוגוסט 2017 – סחיטת סייבר בנק יהב - תושב הצפון בן 32 סחט את בנק יהב וחברות נוספות במשק, כאשר הוא מאיים לחשוף מאגרי נתונים של לקוחות אם לא יקבל מהנהלת הבנק וחברות מסחריות סכום כסף גדול, במטבע וירטואלי מסוג ביטקויין. במהלך פעילות של חוקרי הסייבר ויח' המשא ומתן של משטרת ישראל אותר ונעצר החשוד במעשה.
* 12 במרץ 2018 – מתבצר שתקף שוטרים ואזרחים במסור<ref></ref> - גבר מעורער בנפשו תקף באמצעות מסור שני שוטרים בכניסה לביה"ח בחיפה ונמלט. לאחר מכן התפרץ לדירה, תקף זוג קשישים והתבצר בה. יח' המשא ומתן של משטרת ישראל שהוזעקה למקום, ניהלה משא ומתן עם המתבצר ולאחר כשעתיים, בפעילות משותפת עם ימ"מ פרצו אל המבנה ועצרו את החשוד.
* 12 ביולי 2018 – חטיפת הילד כרים ג'מהור - יח' המשא ומתן של משטרת ישראל הייתה מעורבת בניהול תיק החקירה בו נחטף הילד כרים ג'מהור תושב קלנסווה בעת ששיחק עם בן דודו על רקע סכסוך כספי. הילד אותר בשטחי הרשות הפלסטינית וארבעה חשודים נעצרו.
* 8 באוגוסט 2018 – מתבצר על גג בניין בגבעת שאול<ref></ref> - אדם התבצר על גג בגבעת שאול למעלה משלוש שעות – כוחות משטרה מקומיים ביחד עם ימ"מ ויח' המשא ומתן הוזעקו למקום וצוות מיח' המשא ומתן ניהל משא ומתן עם המתבצר עד להשתלטות עליו על ידי כוחו ימ"מ.
* 28 במאי 2019 – אדם חמוש התבצר בסניף בנק בערד עם מספר בני ערובה<ref></ref> - צעיר חמוש באקדח התבצר בבנק מזרחי טפחות בערד ביחד עם מס' בני ערובה. במהלך המשא ומתן עם החשוד, השוטרים הצליחו להיכנס לבנק והשתלטו על המתבצר.

== פעילויות מבצעיות נבחרות בשנים 2020 - 2023 ==
* 7 במאי 2020 – חייל מתבצר בכביש המנהרות<ref></ref> - חייל כבן 20 הוגדר נעדר ואותר כאשר הוא מאיים בהתאבדות בקפיצה מגשר כביש המנהרות בדרום ירושלים. בפעילות יח' המשא ומתן של משטרת ישראל, ולאחר ניהול משא ומתן ארוך הצליחו לשכנע את החייל לחזור בו מכוונותיו.
* אוקטובר 2021 – אירוע כופרת סייבר ביה"ח הלל יפה - יח' המשא ומתן של משטרת ישראל הייתה מעורבת בניהול תיק חקירת אירוע כופרת סייבר, שפגע במערכות המחשוב של בית החולים.
* 2022 – חטיפת ילד לג'לג'וליה<ref></ref> - עבריינים חטפו נער בן 16 והחזיקו אותו במבנה בג'לג'וליה בדרישה לכופר. הנער הוחזק במשך שעות במתחם, וחוטפיו שלחו סרטון עם דרישה לכופר של מאות אלפי שקלים, שבו הצמידו אקדח וחרב לראשו. בפעילות משולבת של כוחות גדולים מהמשטרה ימ"ר ת"א, יס"מ ת"א, ימ"מ ויח' המשא ומתן של משטרת ישראל, שוטרי תחנת כפר קאסם. לבסוף, שוחרר הנער במבצע לילי ושמונה חשודים נעצרו.
279x279 פיקסלים
* 2022 – ד"ר בום- דוד מדבדב, ניסה לסחוט מס' חברות בנייה, במהלך מעשיו הפליליים אף השתמש בשלושה מטעני חבלה לצורך הטלת מורא ואילוצן לשלם לסוחט סכומי עתק בכדי להפסיק את תקיפת האתרים. יח' המשא ומתן של משטרת ישראל פעלה וסייעה לימ"ר ת"א בחקירת האירוע שהובילה לאיתורו ומעצרו של הסוחט.
* 31 בדצמבר 2022 – חטיפה לצורך כופר מראש העין - ימ"ר מרכז, ימ"מ ויח' המשא ומתן של משטרת ישראל פעלו לשחרורו של החטוף עיסא סיאעאת תושב הנגב שנחטף על ידי עבריינים מצפון הארץ ע"ר סכסוך כספי. לאחר 4 ימים אותר החטוף.
* 24 בינואר 2023 - נער שנכנס לשדה מוקשים<ref></ref> - נער כבן 17 נכנס לשדה מוקשים בדרום הרמה, סמוך לקיבוץ מיצר. כוחות הנדסה ומשטרה הוזעקו במטרה לחלץ את הנער מהשטח המסוכן בשלום. בתום שעות של משא ומתן שנוהלו על ידי יח' המשא ומתן של משטרת ישראל, הנער הסכים לשתף פעולה ובסיוע כוחות הנדסה של צה"ל חולץ.
* 8 במרץ 2023 – אדם שאיים להתאבד: תיעוד הדרמה ברמת גן<ref></ref> - גבר בן 62 איים לקפוץ מהקומה ה-21 כדי לשים קץ לחייו. אנשי יח' המשא ומתן של משטרת ישראל הגיעו לזירת האירוע וניהלו משא ומתן ממושך, בפעולה משולבת של יחידת המשא ומתן והימ"מ הביאה לסיומו של האירוע בשלום ולהחזרת האדם המעורב לחיק משפחתו.
* 6 במאי 2023 – סיוע באירוע בני ערובה ברומניה - אדם בשנות ה-40 לחייו התבצר למשך יממה שלמה עם ביתו בת ה-5 ברומניה על רקע סכסוך משפחתי כאשר הוא מאיים לפוצץ את ביתו באמצעות מכלי דלק ובלוני גז שהיו ברשותו. במסגרת קשרי העבודה ההדוקים ובעקבות פנייה של מפכ"ל רומניה לנציג משטרת ישראל ברומניה לקבלת סיוע בעקבות האירוע, נפתח חפ"ק מיוחד ביח' המשא ומתן של משטרת ישראל כאשר במהלכו משטרת רומניה קיבלה סיוע מקצועי מיחידת המשא ומתן של משטרת ישראל. פעולות הסיוע של משטרת ישראל סייעו לחילוץ בת הערובה בהצלחה.
* 18 במאי 2023 – חטיפה לצורכי כופר- תושבת באר שבע פנתה לצעיר תחת שם בדוי באינסטגרם, קבעה עמו מפגש בפארק ציבורי - ושם חטפו אותו גבר ונער שאותם היא מכירה. החטוף הועבר למערה ליד בית קברות משם התקשרו למשפחתו: "אם לא תשלמו - הוא יקבל כדור בראש". בפעילות משותפת של לוחמי ימ"ס דרום, יס"מ נגב, שוטרי תחנת שגב שלום ויח' המשא ומתן של משטרת ישראל, פשטו כוחות על מבנה נטוש, עצרו את החשודים וחילצו את הצעיר.
* 29 באוגוסט 2023 – חטיפת האחיות שרה וליבה גולדשמיט - אחיות בנות 12 ו-8, בנות להורים גרושים, שנולדו בארצות הברית, הגיעו לארץ עם אמן במסגרת הסדרי ראיה בין ההורים. בתום חופשה של 10 ימים, הן היו אמורות לשוב לאביהן - אך לא הגיעו למקום המפגש ונחטפו בידי אימן. כוח משימה מיוחד בפיקודו של מפקד מרחב שפלה במ"י ביחד עם יח' המשא ומתן של משטרת ישראל, ניהלו חקירה מורכבת וסמויה, תוך הפעלת אמצעים שונים, שהביאו לאיתור דירה בקריית ים שבה הוחזקו הקטינות ולחילוצן בשלום.
* 21 בספטמבר 2023 – מתבצר עם בת ערובה<ref></ref> - גבר בשנות ה-20 לחייו התבצר עם סבתו המתגוררת איתו בפ"ת ומנע ממנה לצאת. שוטרי מחוז מרכז ו יח' המשא ומתן של משטרת ישראל הצליחו בתום פעילות, להשתלט על החשוד.

=== מתקפת הפתע על ישראל ומלחמת חרבות ברזל (2023) ===
* 7 באוקטובר 2023 – אירוע בני ערובה באופקים, רחל אדרי.<ref></ref> - בבוקר שבת 7 באוקטובר 2023, פתח ארגון הטרור חמאס במתקפת פתע על ישראל. במהלך חדירת המחבלים לארץ הגיעו המחבלים לעיר אופקים. במהלך מסע הרג השתלטו חמישה מחבלים על בית משפחת אדרי, שבו שהו באותו זמן דוד ורחל, ולקחו אותם כבני ערובה. יח' המשא ומתן של משטרת ישראל ניהלה משא ומתן ממושך כ-19 שעות. בשעה שתיים בלילה פרצו לוחמי הימ"מ אל הבית, חיסלו את המחבלים וחילצו את בני הזוג.

== כתבות על היחידה בתקשורת ==
225x225 פיקסלים
* 20 ביולי 2001 – [https://www.sulcha.co.il/p908/ יחידת משא ומתן במשטרת ישראל], מעריב.
* 
* 28 בינואר 2012 – [https://13news.co.il/item/news/domestic/ntr-861079/?utm_source=share&utm_medium=WP&utm_campaign=news_m מיוחד: איך מצילים בני ערובה ומתאבדים בפוטנציה], חדשות 13.
* 21 במאי 2013 – [https://www.israelhayom.co.il/opinion/89473 משא ומתן משטרתי: להרוויח זמן, לזהות את המצב ולפגוע בחוטף], ישראל היום.
* 
* [https://www.gov.il/BlobFolder/reports/ie_17_crisis_negotiation_unit/en/The&#x20;Israel&#x20;Police&#x20;Crisis&#x20;Negotiation&#x20;Unit.pdf The Israel Police Crisis Negotiation Unit]
* 20 בפברואר 2014 - [https://www.youtube.com/watch?v=g26sBti9xIU ספר חדש - "אני קופץ - סיפורים מאירועי היחידה למשא ומתן של משטרת ישראל"], כאן חינוכית.
* 26 בספטמבר 2017 – [https://www.israelhayom.co.il/article/506377 לקראת האולימפיאדה: יפן לומדת מישראל על טרור], ישראל היום
* 14 במרץ 2018 – [https://103fm.maariv.co.il/programs/media.aspx?ZrqvnVq=HFGLHE&c41t4nzVQ=FDG "הייאוש של המתבצר גדל במהירות ויכולת ההתמודדות שלו קטנה" • עדותו של מנהל משא ומתן], FM 103
* 18 באפריל 2019 – [https://www.israelhayom.co.il/article/650881 כוחה של מילה: יחידת המשא ומתן של המשטרה נחשפת], ישראל היום.
* 17 באפריל 2019 – [https://www.israelhayom.co.il/article/650693 "משנים תודעה": יחידת העילית למשא ומתן נחשפת], ישראל היום.
* 
* 7 בינואר 2021 - פרק 29, גיל עמית - [https://www.facebook.com/watch/?v=444826263342603 על היחידה למשא ומתן של משטרת ישראל.]
* 
* 
* 2023 – [https://soundcloud.com/user-376614630/lw9r17yseylk ציידי הראשים: אנשי יחידת הפרופילאות המבצעית של המשטרה.]
* 24 בינואר 2023 - [https://www.youtube.com/watch?v=Go-VCWoZnn8 החילוץ הדרמטי ברמת הגולן: קצין המבצעים שהוציא את הנער משדה המוקשים משחזר את רגעי המתח,] ערוץ 14
* 
* 5 ביולי 2023 – [https://www.bhol.co.il/news/1551924 ראש הממשלה ורעייתו במפגש מרגש עם מצטייני השירות האזרחי], בחדרי חרדים.
* 
* 5 בנובמבר 2023 – [https://www.facebook.com/groups/haleviot/permalink/343084601586527/?mibextid=K35XfP הלביאות של ישראל ס' פסיכולוגית ביחידת המשא ומתן המשטרתית]

== סרטונים וקטעי וידאו בהם מעורבת / מוזכרת היחידה ==
* 8 ביוני 1980 – [https://www.youtube.com/watch?v=_izbOqBkDyQ סיפור חטיפתו ורציחתו של הילד אורון ירדן ז"ל - קץ התמימות], כאן 11.
* 25 בספטמבר 2015 – [https://www.youtube.com/watch?v=UBz_qK7ZDyQ הכתבה המלאה על עוזי משולם HD] בשנת 1994, אולפן שישי, ערוץ 2.
* 17 במאי 2022 – אירוע התבצרות הרב עוזי משולם ואנשיו בשנת 1994, כאן 11, פרקים [https://www.youtube.com/watch?v=GAqEWAXIXbI 1].
* 17 במאי 2022 – אירוע התבצרות הרב עוזי משולם ואנשיו בשנת 1994, כאן 11, פרקים [https://www.youtube.com/watch?v=hUOIeWSeZ7I 2].
* 17 במאי 2022 – אירוע התבצרות הרב עוזי משולם ואנשיו בשנת 1994, כאן 11, פרקים [https://www.youtube.com/watch?v=UY6mytnQFsI 3].
* 29 באוקטובר 1994 – [https://www.google.com/search?q=גניבת+טנק+גוליס&sca_esv=592529771&biw=896&bih=915&ei=1v2CZdqLN62A9u8PuMaggAY&ved=0ahUKEwjazqGuoJ6DAxUtgP0HHTgjCGAQ4dUDCBA&uact=5&oq=גניבת+טנק+גוליס&gs_lp=Egxnd3Mtd2l6LXNlcnAiHNeS16DXmdeR16og15jXoNenINeS15XXnNeZ16EyBxAhGKABGAoyBxAhGKABGAoyBxAhGKABGApInyxQAFiSK3ACeAGQAQCYAdsBoAHnE6oBBjAuMTUuMbgBA8gBAPgBAcICCxAAGIAEGLEDGIMBwgIOEAAYgAQYigUYsQMYgwHCAhEQLhiABBixAxiDARjHARjRA8ICCBAuGIAEGLEDwgIIEAAYgAQYsQPCAgUQLhiABMICERAuGIAEGMcBGK8BGJgFGJkFwgIFEAAYgATCAgsQLhiABBjHARivAcICFxAuGIAEGLEDGJcFGNwEGN4EGN8E2AEBwgIIEC4YgAQY1ALCAgcQABiABBgKwgIKEAAYgAQYsQMYCsICBxAuGIAEGArCAhYQLhiABBgKGJcFGNwEGN4EGOAE2AEBwgIGEAAYFhgewgIFECEYoAHiAwQYACBBiAYBugYGCAEQARgU&sclient=gws-wiz-serp#fpstate=ive&vld=cid:37a81b05,vid:4KF9oqbEJ-A,st:0 התבצרות בטנק], ערוץ 2.
* 21 באפריל 2009 – [https://www.mako.co.il/mako-vod-keshet/uvda-2009/VOD-e3a088e7a58db81026.htm חומות של יאוש], עובדה 2009, פרק 25, ערוץ 12.
* 
* 2013 – [https://youtube.com/watch?v=Oq5SBlioUeo אירוע מתבצר עם בת ערובה באשקלון], סרטון בערוץ "אשקלונט".
* 
* 20 במאי 2013 – [https://www.youtube.com/watch?v=k1lhH1SuSro ערוץ 1: מסע ירי בסניף בנק בבאר שבע], ערוץ 1.
* 
* 2014 – [https://www.youtube.com/watch?v=PCDcf6pJ-60 מבט - פרשת הסחיטה הגדולה בבנק לאומי מגיעה היום לסיומה] | כאן 11.
* 12 במרץ 2018 - [https://www.youtube.com/watch?v=PCDcf6pJ-60 תיעוד השתלטות על תוקף שהתבצר בבית בחיפה], Israel Police - משטרת ישראל.
* 31 במרץ 2019 – [https://www.facebook.com/watch/?v=1014030522100936 תרגול שחרור בני ערובה], Israel Police - משטרת ישראל.
* 19 באוגוסט 2020 - [https://www.youtube.com/watch?v=Ve46r2yw_Ik המפצחים הודיה קדם ז"ל], כאן 11.
* 2 בדצמבר 2022 – [https://www.mako.co.il/news-channel12?subChannelId=a26990a2ce034810VgnVCM100000700a10acRCRD&vcmid=5dde1058104d4810VgnVCM100000700a10acRCRD דרמת החטיפה של בן ה-16], N12.
* 13 בנובמבר 2023 - [https://103fm.maariv.co.il/programs/media.aspx?ZrqvnVq=JGIIMJ&c41t4nzVQ=GJL מפקד יחידת המשא ומתן של משטרת ישראל לשעבר סנצ בדימוס עופר שחר: קבלת ההחלטות חייבת להיות קרה] | 103fm
* 16 בנובמבר 2023 – [https://www.youtube.com/watch?v=uPj4Ot4BQsE המשא ומתן לשחרור החטופים: האם ישראל צריכה להיענות או לסרב לעסקה שחרור חלקית? עופר שחר בראיון] לכאן 11.
* 19 בנובמבר 2023 - [https://www.youtube.com/watch?v=Ve46r2yw_Ik המגעים הקריטיים במסע לשחרור חטופים] - עופר שחר בראיון לכאן 11.
* 21 בנובמבר 2023 - [https://www.youtube.com/watch?v=p9TyvIWoLAo סייבר בשעת מלחמה וניהול המשא ומתן - עופר שחר מומחה בניהול משא ומתן וניהול משברי סייבר] בראיון, בערוץ 14.
* 27 בנובמבר 2023 - [https://www.youtube.com/watch?v=qXLG6_okRZw איך מנהלים משא ומתן עם מחבלים - עופר שחר], בראיון כאן 11.
* 1 בפברואר 2024 – [https://www.93fm.co.il/radio/986328/ סנ"צ בדימוס עופר שחר: "ההפגנות למען החטופים בראש הדיון הציבורי"], ice.
* 8 בפברואר 2024 – [https://www.youtube.com/watch?v=NRf1P8Mt0rY איך עושים משא ומתן עם מחבלים ומצליחים? עופר שחר בראיון לערוץ 12]
* 12 בפברואר 2024 – [https://www.93fm.co.il/radio/986328/ סנ"צ בדימוס ברוך גולדמן: "הופתענו ב-7/10, אבל התאוששנו מהר מאוד]", קול חי.
* 12 בפברואר 2024 – [https://www.youtube.com/watch?v=2ADM6bu57Ng משימה בלתי אפשרית: איך מתכננים מבצע לשחרור חטופים?] עופר שחר בראיון כאן 11.
* 
* 

== ספרות ==
* [https://www.e-vrit.co.il/Product/24724/אני_קופץ_ אני קופץ] – גיל עמית
* [https://bbooks.co.il/book/מילים-יוצרות-מציאות-סודות-המשא-ומתן מילים יוצרות מציאות סודות המשא ומתן] - מנשה נחום

== עיטורים ==
* 2009 - [https://www.gvura.org/a346252-רם-מ-ודים-רזניק רס"ם ודים רזניק], עיטור מופת משטרת ישראל
== קישורים חיצוניים ==
* ייעוד ותפקידי אגף המבצעים שיטור וקהילה – [https://www.gov.il/he/pages/police_operations_department_duties?chapterIndex=2 יחידת המשא ומתן]
* אתר האינטרנט הרשמי של לשכת גיוס - [https://www.police.gov.il/join/negotiation היחידה למשא ומתן - משטרת ישראל]

== הערות שוליים ==
קטגוריה:יחידות משטרת ישראל